CELEX: 62018CA0607
Language: mt
Date: 2020-05-14 00:00:00
Title: Kawża C-607/18 P: Sentenza tal-Qorti tal-Ġustizzja (Is-Seba’ Awla) tal-14 ta’ Mejju 2020 – NKT Verwaltungs GmbH, li kienet nkt cables GmbH, NKT A/S, li kienet NKT Holding A/S vs Il-Kummissjoni Ewropea (Appell – Kompetizzjoni – Akkordji – Suq Ewropew tal-kejbils tal-elettriku ta’ taħt l-art u ta’ taħt il-baħar – Tqassim tas-suq fil-kuntest ta’ proġetti – Multi – Drittijiet tad-difiża – Regolament (KE) Nru 1/2003 – Artikolu 27(1) – Qbil bejn id-dikjarazzjoni tal-oġġezzjonijiet u d-deċiżjoni kkontestata – Aċċess għall-proċess – Ksur uniku u kontinwu – Oneru tal-prova – Żnaturament tal-argumenti u ta’ provi)

20.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 240/7
            
         
      Sentenza tal-Qorti tal-Ġustizzja (Is-Seba’ Awla) tal-14 ta’ Mejju 2020 – NKT Verwaltungs GmbH, li kienet nkt cables GmbH, NKT A/S, li kienet NKT Holding A/S vs Il-Kummissjoni Ewropea
      (Kawża C-607/18 P) (1)
      
      (Appell - Kompetizzjoni - Akkordji - Suq Ewropew tal-kejbils tal-elettriku ta’ taħt l-art u ta’ taħt il-baħar - Tqassim tas-suq fil-kuntest ta’ proġetti - Multi - Drittijiet tad-difiża - Regolament (KE) Nru 1/2003 - Artikolu 27(1) - Qbil bejn id-dikjarazzjoni tal-oġġezzjonijiet u d-deċiżjoni kkontestata - Aċċess għall-proċess - Ksur uniku u kontinwu - Oneru tal-prova - Żnaturament tal-argumenti u ta’ provi)
      (2020/C 240/08)
      Lingwa tal-kawża: l-Ingliż
      
         Partijiet
      
      
         Appellanti: NKT Verwaltungs GmbH, li kienet nkt cables GmbH, NKT A/S, li kienet NKT Holding A/S (rappreżentanti: M. Kofmann u B. Creve, avukati)
      
         Parti oħra fil-proċedura: Il-Kummissjoni Ewropea (rappreżentanti: H. van Vliet, S. Baches Opi u T. Franchoo, aġenti)
      
         Dispożittiv
      
      
                  1)
               
               
                  Il-punt 1 tad-dispożittiv tas-sentenza tal-Qorti Ġenerali tal-Unjoni Ewropea tat-12 ta’ Lulju 2018, NKT Verwaltungs u NKT vs Il-Kummissjoni (T-447/14, mhux ippubblikata, EU:T:2018:443) huwa annullat sa fejn, b’dan, il-Qorti Ġenerali ċaħdet ir-rikors ta’ NKT Verwaltungs GmbH u ta’ NKT A/S intiż għall-annullament tad-Deċiżjoni C(2014) 2139 finali tal-Kummissjoni, tat-2 ta’ April 2004, dwar proċedura ta’ applikazzjoni tal-Artikolu 101 [TFUE] u tal-Artikolu 53 tal-Ftehim ŻEE (Każ AT.39619 – Kejbils tal-elettriku), sa fejn din id-deċiżjoni żżomm dawn il-kumpanniji bħala responsabbli għal ksur tal-Artikolu 101 TFUE u tal-Artikolu 53 tal-Ftehim dwar iż-Żona Ekonomika Ewropea, tat-2 ta’ Mejju 1992, sa fejn dan il-ksur jirrigwarda, l-ewwel nett, aġir marbut mal-bejgħ f’pajjiżi li ma jappartjenux għall-Unjoni Ewropea jew għaż-Żona Ekonomika Ewropea (ŻEE), it-tieni nett, dwar rifjut kollettiv li jiġu pprovduti aċċessorji u assistenza teknika lill-kompetituri li ma pparteċipawx fl-akkordju in kwisjtoni, u, it-tielet nett, sa fejn jikkonċerna l-perijodu ta’ bejn it-3 ta’ Lulju 2002 u l-21 ta’ Novembru 2002, dwar l-għoti ta’ proġetti fir-rigward ta’ kejbils bl-elettriku ta’ taħt l-art fiż-ŻEE.
               
            
                  2)
               
               
                  Il-punt 1 tad-dispożittiv tas-sentenza tal-Qorti Ġenerali tal-Unjoni Ewropea tat-12 ta’ Lulju 2018, NKT Verwaltungs u NKT vs Il-Kummissjoni (T-447/14, mhux ippubblikata, EU:T:2018:443) sa fejn, b’dan, il-Qorti Ġenerali caħdet it-talba ta’ NKT Verwaltungs GMbH u ta’ NKT A/S li tnaqqas l-ammont tal-multa li ġiet imposta fuqhom, kif ukoll il-punt 2 tad-dispożittiv ta’ din is-sentenza huma annullati wkoll.
               
            
                  3)
               
               
                  Il-kumplament tal-appell huwa miċħud.
               
            
                  4)
               
               
                  Id-Deċiżjoni C(2014) 2139 finali hija annullata sa fejn iżżomm lil NKT Verwaltungs GmbH, li kienet nkt cables GmbH, u NKT A/S, li kienet NKT Holding A/S, bħala responsabbli ta’ ksur tal-Artikolu 101 TFUE u tal-Artikolu 53 tal-Ftehim dwar iż-Żona Ekonomika Ewropea, tat-2 ta’ Mejju 1992, sa fejn dan il-ksur jirrigwarda, l-ewwel nett, l-aġir marbut mal-bejgħ f’pajjiżi li ma jappartjenux għall-Unjoni Ewropea jew għaż-Żona Ekonomika Ewropea (ŻEE), it-tieni nett, dwar rifjut kollettiv li jiġu pprovduti aċċessorji u assistenza teknika lill-kompetituri li ma pparteċipawx fl-akkordju in kwisjtoni, u, it-tielet nett, sa fejn jikkonċerna l-perijodu ta’ bejn it-3 ta’ Lulju 2002 u l-21 ta’ Novembru 2002, dwar l-għoti ta’ proġetti fir-rigward ta’ kejbils bl-elettriku ta’ taħt l-art fiż-ŻEE.
               
            
                  5)
               
               
                  L-ammont tal-multa imposta fuq NKT Verwaltungs GmbH, li kienet nkt cables GmbH, u fuq NKT A/S, li kienet NKT Holding A/S, fl-Artikolu 2(e) tad-Deċiżjoni C(2014) 2139 finali huwa ffissat għal EUR 3 687 000.
               
            
                  6)
               
               
                  NKT Verwaltungs GmbH, NKT A/S u l-Kummissjoni Ewropea għandhom ibatu l-ispejjeż tagħhom stess fil-proċedura tal-ewwel istanza u fl-appell.
               
            
         (1)  ĠU C 427, 26.11.2018.